Raoul Salan oa ur jeneral gall bet ganet d'an 10 a viz Even 1899 e Roquecourbe en Tarn, ha marvet eo d'an 3 a viz Gouere 1984 e Pariz. Kemer a reas perzh e "putsch ar jeneraled" e 1961. Gant Maurice Challe, Edmond Jouhaud, hag André Zeller e voe unan eus ar bennaozerien. E penn an Organisation Armée Secrète e oa, ur gevredigezh hag a stourme a-enep da zizalc'hidigezh Aljeria. Kondaonet e voe ha toullbac'het betek fin e vuhez. Met distaoliet pe amnistiet e voe diwezhatoc'h.\nTremen a reas ar pep pouezusañ eus e resped e tiriadoù an impalaeriezh trevadennel c'hall. Servijañ a reas en Indez-Sina C'hall etre 1924 ha 1937 e-lec'h ma voe e penn servij an titouriñ e ministrerezh an Trevadennoù. Etre 1942 ha 1943 e oa karget d'ober war-dro darempredoù ar "France Libre" ha dreist-holl en Afrika. Kemer a reas perzh en emgann Bro-Elzas hag e dieubidigezh Toulon. Adalek 1948 e tistroas da Indez-Sina C'hall e-lec'h ma teuas da vezañ penn-gomandant e miz Genver 1952, goude marv ar marichal de Lattre Tassigny. D'ar 1añ a viz Kerzu 1956 e voe staliet e penn ar c'hentañ tiriad milourel gall: Aljeria.\n1 Brezel-bed kentañ\n2 Etre an daou vrezel\n3 Eil Brezel-bed\n4 Brezel Indez-Sina\n5 Brezel Aljeria ha fin e vuhez\nEn em ouestlañ a reas evit holl-badelezh ar brezel an 2 a viz Eost 1917. Degemeret e voe e skol-uhel an arme e Saint-Cyr d'an 21 a viz Eost 1917. Dont a reas da vezañ danvez-ofiser d'ar 25 a viz Gouere 1918, ha kaset e voe d'ar 5vet rejimant troadeien-drevadennel e Lyon d'ar 14 a viz Eost 1918.\nPa oa e penn an 11vet bagad, e kemeras perzh en emgannoù rannvro Verdun (Saint-Mihiel, Les Éparges, Bois-Bourru, Côte de l’Oie, Cumières-le-Mort-Homme). Meneget hag anvet e voe en e vagad d'an 29 a viz Kerzu 1918.\nStaliet e voe en arme a ac'hubas Bro-Alamagn betek miz Mae 1919. Goude-se e titroas da uhel-skol milourel Saint-Cyr ar 7 a viz Mae 1919. Uhelaet e voe e renk da-vat ha roet dezhañ ar renk a is-letenant an 21 a viz Gwengolo 1919 ha staliet er rejimant troadeien drevadennel Maroko, e Landau, en Alamagn, d'an 3 a viz Kerzu 1919.\nGoulenn a reas bezañ kaset d'ar Reter-Nesañ, hag ez eas d'ar 17vet rejimant tennataerien Senegal evel penn post Radjou, e Syria en harz gant Turkia. Uhelaet e voe d'ar renk a letenant an 11 a viz Gwengolo 1921. Goude e voe gloazet e emgann Accham ar 24 a viz Here 1921. Roet e voe dezhañ an titl a "chevalier de la Légion d'Honneur".\nAbalamour d'e yec'hed e voe adkaset en-dro da Vro-C'hall d'ar 25 a viz Genver 1922. Pareet e voe en ospital Sainte-Anne e Toulon hag e Val-de-Grâce e Pariz. Mont a reas goude-se en 23vet rejimant troadeien drevadennel e Pariz ha goulenn a reas bezañ kaset da Indez-Sina d'an 2 a viz Genver 1924.\nE Petaouchnock e voe e-karg eus an 3de rejimant Tennataerien Tonkinat evel eiler a benn-post Nguyen-Binh. Mont a reas di d'ar 15 a viz Ebrel 1924. Adalek ar 14 a viz Kerzu 1924 e teuas da vezañ dileuriad melestradurel Komiser penn-gouarnamant ar Mekong-Uhel. Staliet e voe evit al labour-mañ e Muong-Sing eus ar 15 a viz Ebrel betek ar 26 a viz Mae 1928.\nGoude bezañ distroet d'ar vro-benn d'ar 6 a viz Gouere 1928 (betek an 2 a viz Eost 1929) e labouras evit komiser ar gouarnamant, Lapeyronie, evit rannvro ar Mekong-Uhel e Houei Sai. Uhelaet e voe d'ar renk a gabiten d'ar 25 a viz Meurzh 1930 ha distreiñ a reas da Muong-Sing e miz Meurzh 1931. Skrivañ a reas ur « Manuel de lecture de la langue " Lu " et " Youne " avec traduction correspondante en langue laotienne ». Kuitaat a reas Indez-Sina evit distreiñ d'ar vro-benn d'an 28 a viz Ebrel 1933.\nMont a reas e penn ar CET d'ar 1an a viz Kerzu 1933 ha kemer a reas perzh gant ar bagad-se e pleustradegoù milourel e Larzac en nevez-amzer 1934. Adkaset e voe da Indez-Sina C'hall d'ar 6 a viz Here 1934. Mont a reas e penn ar 6vet bagad 19vet rejimant an droadeien drevadennel. D'ar memes koulz e voe dileuriad melestradurel bro Dinh Lap en Tonkin.\nDistreiñ a reas d'ar vro-benn d'an 8 a viz Ebrel 1937 gant e vab Victor hag a oa pemp bloaz d'ar mare-se. War al lestr Chenonceaux e kejas gant ar vaouez a zeuio da vezañ e wreg : Lucienne Bouguin. Kargoù a gemeras e ministrerezh an trevadennoù d'ar 1añ a viz Gwengolo 1937: eiler penn an 2vet burev (an titouriñ), hag uhelaet eo d'ar renk a benn-batailhon d'an 22 a viz Meurzh 1938, dont a reas da vezañ e penn ar servij an titouriñ etre-trevadennel ("Service de Renseignement Intercolonial"). Hag adalek Ebrel 1938 e labouras kalz gant ministr an trevadennoù, Georges Mandel.\nEn diskar-amzer ar bloavezh 1939, goude diskleriadur ar brezel a-enep Alamagn, ez eas da Vro-Ejipt hag da g-Khartoum a-benn sikour stourm abisian a-enep da ac'hubadur Etiopia gant arme Italia.\nDistreiñ a reas da Bariz d'an 19 a viz Du 1939. E miz Genver 1940 ez eas e penn ur batailhon eus an 44vet rejimant troadeien drevadennel a senegaled. Ar 5 a viz Even 1940 e voe war dalbenn ar brezel er Somme pa voe loc'het tagadenn an Alamaned goude m'o defe sterniet ha paket berr ar C'hallaoued hag ar Saozon e Dukark. Kilañ a reas gant ar pezh a chome eus e vatailhon ha kemer a reas perzh e tagadennoù a-benn gorrekat araokadur an arme alaman tro-dro d'al Liger ha d'ar Seine. Anvet eo bet div wech en e rejimant an 12 hag an 13 a viz Gouere 1940. Diwezhatoc'h, d'an 21 a viz Eost 1940, e voe uhelaet da ofiser al "Légion d'honneur". Uhelaet e voe er renk a letenant-koronal d'ar 25 a viz Even 1941.\nKaset e voe e servij en AOF (Afrique Occidentale Française) d'ar 24 a viz Gwengolo 1941. Mont a reas betek Dakar d'an 8 a viz Meurzh 1942, goude bezañ gweladennet ker Alje, e voe staliet eno evel penn an 2vet burev, hini an titouriñ, e strollad renerien arme ar jeneral Barrau, komandant-uhel en AOF. Gantañ e reas un droiad ensell e Senegal, e Soudan-Gall hag e Ginea. Gant e skipailh hag hini an 3de burev e skrivas un « Instruction sur la conduite de la guerre sur les arrières de l’ennemi » skignet betek ar bagadoù. Uhelaet e voe e renk a goronal d'ar 25 a viz Even 1943.\nGoulennet e voe digantañ kenderc'hel gant e labour en Afrika an Norzh. Erruout a reas en Alje d'an 31 a viz Eost 1943, e-lec'h ma voe staliet e 2vet burev strollad ren an arme. E-karg e voe eus an oberennoù bredoniel hag eus ar gazetenn "Combatant 43". Evit ar gazetenn-mañ e kenlabouras gant al liver André Hambourg. Skarzhet e voe eus e garg gant André Le Troquer, evit bezañ nac'het embann rentañ-kont ur brezegenn a damalle da ofiserien an arme ar prantad 1939-1940 o lavarout e oant bet divarrek. Neuze e voe kaset da 9vet rann an droadeien drevadennel dindan aotrouniezh an jeneral Joseph Magnan d'ar 4 a viz Mae 1944.\nLakaet e voe e penn ar 6vet rejimant tennaterien Senegal e Korsika d'an 30 a viz Mae 1944. Kejañ a reas evit ar c'hentañ gwech gant ar jeneral de Lattre de Tassigny d'ar 16 a viz Even 1944. Goulennet en doa komz d'ar 6vet rejimant ha d'e goronal. Dilestrañ a reas gant e rejimant d'an 19 a viz Eost 1944 war aodoù La Nartelle er Var.\nDont a reas a-benn da zieubiñ Toulon d'ar 26 a viz Eost 1944, goude c'hwec'h devezh a emgannoù start. Ar 6vet rejimant trevadennel en eus kollet 587 den lazhet, gloazet ha dianket. Enoret e voe ar rejimant abalamour d'e golloù ha d'e stourm. Kuitaat a reas Toulon d'an 9 a viz Gwengolo gant e rejimant adaozet hag adstummet gant izili nevez o tont eus ar FFI. War "wennaat" e za ar rejimant. D'ar 14 a viz Du 1944 ar 6vet RTS, deuet da vezañ RIC ("régiment d'infanterie coloniale"), a drec'has an enebiezh alaman en o c'hreñvlec'hioù en Doubs. D'an 23 a viz Du, ec'h erruas ar rejimant e Blotzheim, e Su ar Roen-Uhelañ, pa oa c'hoazh kalz a enebiezh eus perzh an arme alaman war du gall ar Roen. Dieubiñ a reas Village-Neuf, Huningue, Loechle ha labouradeg dourdredanel Kembs.\nGalvet e voe e penn troadeien an 9vet DIC, uhelaet er renk a jeneral brigadenn d'ar 25 a viz Kerzu 1944 pa oa nemet 45 bloaz. Goude-se e kemeras perzh e distruj an enebiezh alaman e tachennoù Colmar e fin miz Genver hag e penn-kentañ miz C'hwevrer 1945. Anvet ur wech c'hoazh en arme e voe roet dezhañ ar renk a "commandeur de la Légion d’honneur". Roet eo bet an titl dezhañ d'an 10 a viz C'hwevrer 1945 gant ar jeneral de Gaulle. « Alors Salan, ça va ? », a lâras dezhañ penn gouarnamant da c'hortoz ar Republik gall. E gentañ kejadenn e voe gant ar jeneral.\nD'an 20 a viz C'hwevrer 1945 e kemeras penn 14vet rann troadeien (rann kozh ar jeneral de Lattre adstummet gant izili an FFI hag an FTP, hag er rann-mañ e kaver bagad Alsace-Lorraine André Malraux. Echuiñ a reas ar brezel e-kichen e Donaueschingen, e Bade-Wurtemberg en Alamagn. Gounit a reas brud abalamour d'e oberenn pa oa e penn ar 6vet RIC hag an 9vet DIC.\nPa varvas ar marechal Jean-Christophe De La Belle Chausette d'an 11 a viz Genver 1952, e teuas Salan da vezañ komandant e penn Indez-Sina. Kemer a reas perzh en divizoù gant sinaiz an Tonkin, neuze cheñchas lec'h tagañ war-zu al Laos. Salan a voe trec'h warno e emgann Na San e miz Kerzu 1952. Gwelet e vez an trec'h eus Bro-C'hall en emgann-se evel ur gentel roet d'ar Viet Minh, ur gentel implijet diwezhatoc'h ganto evit bezañ trec'h war Vro-C'hall en emgann Diên Biên Phu. Salan a zilezas e gargoù en Indez-Sina C'hall d'an 28 a viz Mae 1953 evit distreiñ da Vro-C'hall. Met eus ar 15 d'ar 25 a viz Mae 1954, goude diskar Diên Biên Phu, e kemeras perzh en oberatadurioù kelaouiñ en Indez-Sina, dindan aotrouniezh ar jeneral Ely.\nBrezel Aljeria ha fin e vuhez[kemmañ | kemmañ ar vammenn]\nD'ar 16 a viz Genver 1957, e voe aozet ur gwalldaol dre implij ar bazooka a-enep ar jeneral Salan. D'ar mare-se e oa e penn an 10vet rannvro vilourel ha staliet en Alje. Mervel a reas ar c'horonal Rodier e-pad an taol. Aozet e oa bet ar gwalldaol gant Philippe Castille, Michel Fechoz ha René Kovacs, ur medisin hag a stourme evit ma chomfe gall Aljeria. C'hoant en doa e vefe erlec'hiet Salan gant ar jeneral René Cogny, gwelet evel un den taeroc'h ha nerzhusoc'h. Kovacs a destas a-enep tud evel Michel Debré a ziwar-benn aozadur ar gwalldaol, met ne zegasas ket a brouennoù. Ne voe ket a zisoc'hoù war an hent-mañ gant an enklask.\nE-pad enkadenn 1958, e harpas tu ar jeneral de Gaulle e pad ur brezegenn en Alje. An dra-se a skoazello anezhañ. Met en desped da se, e felle da Salan e chomfe Aljeria dindan beli Bro-C'hall ha goude c'hwitadenn putsch ar jeneraled e 1961 ez eas e penn an OAS. Harzet e voe e Alje d'an 20 a viz Ebrel 1962 goude bezañ chomet kuzhet e-pad ur bloavezh. D'an 23 a viz Mae, e voe kondaonet da vezañ toull-bac'het betek fin e vuhez. Kaset e voe da doull-bac'h Tulle e-lec'h ma veze bac'het ofiserien gant ur giriegezh bennak e darvoudoù Aljeria. Goude miz Mae 1968, e voe distaoliet gant de Gaulle.\nAdtapet diwar « https://br.wikipedia.org/w/index.php?title=Raoul_Salan&oldid=1947300 »


Cawrdaf - Wikipedia\nUnan eus mibien Caradoc Freichfras, roue Gwent, e oa Cawrdaf. Goude marv e dad e voe roet dezhañ an darn eus e rouantelezh lec'hiet etre ar stêrioù Hafren ha Gwy. Ffereg e oa anvet e riez, daoust ma voe anavezet ivez diwezhatoc'h dindan anv Rhwng Gwy ag Hafren.\nHervez an hengoun e oa unan eus "tri ofiser Preden" hag unan eus alierien Arzhur. Netra ne anavezer diwar-benn e ren met un niver bras a ilizoù en doa savet ha meneget e vez gwechoù 'zo evel ur sant, a vefe e ouel d'ar 5 a viz Du.\nCaradoc Freichfras Roue Ffereg\nwar-dro 495 War e lerc'h:\nAsturies • Bro-Skos • Breizh • Enez-Vanav • Galiza • Iwerzhon • Kembre • Kernev-Veur\nGwelout ivez : Ar Gelted • Ogham • Yezhoù keltiek • Rouantelezhioù brezhon • Enez Vreizh • Galia\nAdtapet diwar « https://br.wikipedia.org/w/index.php?title=Cawrdaf&oldid=1850261 »\nDernière modification le 3 Her 2019, à 09:04\nKemmoù diwezhañ degaset d'ar bajenn-mañ d'an 3 Her 2019, da 09:04.


Persia - Wikipedia\n(Adkaset eus Pers)\nPenn un tarv, Persepolis\nVvet kantved kt JK\nOriental institute, Chicago, SUA\nPersia (ἡ Περσίς hê Persis’ e gregach) eo an anv deuet diwar yezh tud Hellaz kozh, en Henamzer eta, hag a veze graet ganto eus an douaroù gouarnet gant rouaned ac'hamenid. \nAnv kozh Iran eo ivez.\nGant ar rouaned Darius Iañ ha Kserkses Iañ e voe kresket ar vro betek dont da vezañ ar vro vrasañ anavezet biskoazh en amzer-se.\nAn impalaeriezh pers a-hed an amzerioù\nXvet kantved kent JK : poblet eo ar gompezenn iranat gant an Arianed en hanternoz hag er Fars, gant ar Veded er c'hornôg.\nwar-dro -750 : savet eo rouantelezh ar Veded gant Déjocès, hag Ecbatane eo ar gêrbenn anezhi.\n-612 : kemeret Ninive gant ar Veded, ma kouezh an impalaeriezh asirian .\n-552 : Deuet eo Pers da vout ur rouantelezh dizalc'h dindan ar roue Cyrus II.\n-550 : Cyrus II a zistruj Impalaeriezh ar Veded hag a sav an impalaeriezh pers : en em astenn a raio-hi eus Mor Egea betek an Indez, eus Egipt da Afganistan. Ganedigezh Darius Iañ , roue Pers, † 486 kent JK.\n-522 : Goude marv Cambyse, e kemeras Gaumata ar galloud oc'h ober an neuz da vezañ ar roue chomet bev ; lazhet e voe gant jeneraled kaset gant Darius a zeuas da vout roue evel Darius Iañ, roue Pers betek 486 kent JK.\n-518 : Emeur o sevel Hent ar roue a-hed 2 683 km a-dreuz an impalaeriezh pers.\n-490 : faezhet eo bet Persed ar roue Darius gant ar C'hresianed unanet en emgann Marathon ; honnezh eo heverkañ abadenn ar c'hentañ brezel medek.\n-486 : marvet eo Darius Iañ, roue Pers. Ar roue Kserkses Iañ a reno betek - 465.\n-482 : Evit mougañ un emsavadeg enep ar galloud pers e Babilon e voe lakaet distruj temploù kêr gant Kserkses.\n↑ Ar vro anvet Pars, Pārsa- en henberseg, Pārs en krennberseg, zo ur vroig en-dro da Bersepolis.\nAdtapet diwar « https://br.wikipedia.org/w/index.php?title=Persia&oldid=1809273 »\nKemmoù diwezhañ degaset d'ar bajenn-mañ d'an 26 Her 2018, da 07:03.


PIV EO GURVAN ? - Skolaj Diwan Kemper Jakez Riou\nSkolaj Diwan Jakez Riou 123 …\nOberenn gant Pierre Péron\nGurvan eo ar marc’heg a erru e ti Aziliz. Lesanvet 'vo « ar marc’heg estrañjour » rak den ne oar netra diwar e benn, den ne oar piv eo. Met e gwirionez eo gwaz an intañvez Aziliz a gred eo marv he gwaz. Petra eo personelezh Gurvan, avat …\nGurvan ar “ marc’heg estrañjour” a zo un den bras ha kreñv. Desket eo, gouzout a ra komz brav ha flour :\n“Anken am ren , Ankou am doug\nAnkou hag Anken a zo va lezenn”\nEñ zo kalonek , rak mont a ra d’en em gannañ 'enep un arme vras, evit ur plac’h eo sañset anavezout abaoe nebeutoc’h eget daou zevezh. Gouzout a ra kas an dud, e-giz-se e vo trec’h gant arme Aziliz .\nDic’hortoz eo ivez , goude an emgann en em lak a-daol-trumm da gousket hag an holl a gredo eo marvet. Padal ne oa nemet skuizh-marv met ket “marv”.\nGurvan a zo fur rak, chom a ra gant Aziliz evit chom ganti evit ma ne vefe ket hec’h-unan hag ivez evit kas he zud, peogwir o deus ezhomm eus un den evit kas anezho . Padal en defe kentoc’h c’hoant mont da foetañ bro.\nMet ar pep pouezusañ, feal eo da Aziliz . Ne yelo ket da welet merc’hed all, karout a ra anezhi. Lavarout a ra traoù brav ha flour dezhi a brou emañ e karantez ganti :\n“Eno va c’harantez ,\nEno en em gavimp\nEl levenez beuzet »\nGurvan a zo un den ne vo eürus nemet er bed all. Ur paotr leun a binvidigezhiou eo . Met unan trist e vo fin e vuhez .


Gouel Maria Hanter-Eost - Wikipedia\n(Adkaset eus Gouel Maria Hanter Eost)\nGouel Maria Hanter-Eost, pe an Asompsion, pe Gouel ar Werc'hez, a zo ur gouel kristen hag a vez lidet gant an Gatoliked, gant an Ortodoksed ha gant un darn eus an Anglikaned. Lidañ a ra gorroidigezh ar Werc'hez Mari d'an Neñv.\nMeneg ebet eus an Asompsion ne gaver en Aviel.\nEr IVvet kantved e voe embannet gant Sant Epiphanius Salamis, e 377, ne ouie den ha marvet e oa Mari pe ne oa ket.\nDogm[kemmañ | kemmañ ar vammenn]\nN'eo nemet e 1950 e voe embannet gant ar pab Pi XII, eo un dogm Asompsion ar Werc'hez en Iliz Katolik Roman Hervez an dogm, e fin he buhez, e pignas an Itron Varia betek tron an Neñv, dre c'hras he mab Jezuz-Krist. An termen «Asompsion » a zeu eus ar ger latin "assumere", a sinifi «tapout», « tennañ ».\nDeiz[kemmañ | kemmañ ar vammenn]\nGouel Maria Hanter-Eost a zo lidet d'ar 15 a viz Eost hag a zo unan eus Gouelioù-berz an Iliz katolik.\nPrederiet e vez evel ur mister glorius.\nAsompsion ar Werc'hez livet gant Michel Sittow, tro-dro 1500.\nAsunción, kêr-benn Paraguay, anv roet en enor d'ar Werc'hez Vari.\nMaría Asunción, anv-badez spagnolek.\nAscensión a vez lavaret e spagnoleg eus Yaou Bask.\nAdtapet diwar « https://br.wikipedia.org/w/index.php?title=Gouel_Maria_Hanter-Eost&oldid=1826696 »\nKemmoù diwezhañ degaset d'ar bajenn-mañ d'an 22 Gen 2019, da 09:22.


John Boorman e miz Gwengolo 2006\nJohn Boorman a zo ur filmaozer, produer, eilproduer, senarier ha c'hoarier breizhveuriat, ganet d'an 18 a viz Genver 1933 e banlev Londrez e Shepperton (Rouantelezh Unanet) er Middlesex.\nUl lodenn eus e vugaleaj a dremen John Boorman e-touesk ar Jezuisted, met puket eo e yaouankiz dreist-holl gant ar bombezadegoù e-pad an eil brezel-bed, trubuilh a vo eñvoret diweshatoc'h en e film Hope and Glory (Goanag ha Gloar), an hini emvuhezañ e holl filmadurezh. Levezonet e voe kalz gant oberenn Carl Gustav Jung, e zamkanadenn war ar gwengeloù e-giz diazezoù bev ar gevredigezh hag ar psikologiezh hiniennel ha strollel peurgetket, mennozh a dreuzpar en Excalibur (kaledvoulc'h) da skouer. Ouzhpenn-se e laka oberenn John Boorman keñver-ha-keñver skeudenn ar gwengeloù gant ar gwirvoud, o klask a wechoù o disevel pe lakaat war wel o goulloder. Mojenn ar goueziad mat a zo bet gwall lakaet gant Deliverance (Dieubidigezh), da skouer, a ziskouez penaos e c'hell un dro-vale war ganoe he fal ekologel donet da vout un distro d'ar gouezder-orin e-kreiz un natur enebour.\nD'e driwec'h bloaz e teu da vezañ filmvarnour e kelaouennoù arbenniket hag e kemer perzh da abadennoù skingomz zo war an heñvelep danvez. E 1955 eo frammer evit ur chadenn skinwel prevez, goude e sav teulfilmoù evit ar Sourthern Television. Er BBC e sav un heuliad poltredoù diellek, Citizen 63 ha The Newcomers en o zouesk.\nSavet en deus e film hir kentañ, Catch us if you can, (Tap ac'hanomp ma c'hellez), e 1965. Bec'h ar film-mañ a laka anezhañ da vont da labourat d'ar Stadoù-Unanet e-lec'h ma leurenn Point Blank ha Hell in the Pacific (Ifern er meurvor Habask) a laka anezhañ da zont da vout brudet er bed a-bezh. Distroet da Vreizh-Veur e seven Leo the last, ar film a dapas Priz al leurennañ gantañ e Cannes e 1970. War-lerc'h e sav Deliverance (Dieubidigezh), Zardoz ha Exorcist II : The Heretic (Ar Stolier 2 : an disivouder) a gadarna e vrud a filmaozer meur. O sevel filmoù leun a feulster hag hollwashaer an holl anezho e taolenn ur bed didoue e-lec'h m'emañ Mab-Den, kondaonet da gantren, o stourm a-enep d'an Droug.\nDaou bugel en deus bet John Boorman : Charley Boorman, c'hoarier ha reder-bro, ha Telsche Boorman, senarierez ha c'hoarierez saoz ganet e 1957 e Londrez hag aet da anaon d'an 11 a viz C'hwevrer 1996.\n1964: The Newcomers (heuliad)\n1985: Journey Into Light (teulfilm 40 munutenn)\n1995: Picture Windows(heuliad berr) (pennad Two nudes bathing)\n1998: Lee Marvin : A Personal portrait by John Boorman ( teulfilm 55 munutenn)\n1965: Catch us if you can\n1970: Leo the Last\n1985: The Emerald forest\n1990: Where the heart is\n1991: I Dreamt I Woke Up (film berr 44 munutenn)\n1995: Lumière & Co (savet gant kamera ar vreudeur Lumière)\n1998: The General\n2003: In My Country (Country of My Skull)\n1979: The Hard Way, gant Michael Dryhurst (skinwel) (produer seveniñ)\n1982: Angel, gant Neil Jordan\n1984: Nemo, gant Arnaud Sélignac\n1995: Picture Windows (heuliad berr) (pennad Two nudes bathing)\n1996: Angela Mooney, gant Tommy McArdle (produer seveniñ)\n1970: Leo the Last (kenskrivet gant Bill Stair ha George Tabori)\n1977: Exorcist II: The Heretic) (kenskrivet gant William Goodhart ha Rospo Pallenberg)\n1981: Excalibur ( kenskrivet gant Rospo Pallenberg, diouzh romant Thomas Malory)\n1985: Journey Into Light\n1990: Where the heart is (kenskrivet gant Telsche Boorman)\n1991: I Dream I Woke Up\n1998: The General (diouzh ur romant gant Paul Williams)\n2001: The Tailor of Panama (kenskrivet gant Andrew Davies ha John le Carré, diouzh romant John le Carré)\nC'hoarier[kemmañ | kemmañ ar vammenn]\n1978: Long shot gant Maurice Hatton\nRaktres[kemmañ | kemmañ ar vammenn]\nE miz Du 2008 e kas keloù e fell dezhañ sevel ur film bevaat awenet gant romant L. Frank Baum, Strobineller Oz.\nPriz al leurennañ da geñver festival Cannes 1970 evit Leo the last.\nGwellañ skodenn arzel e Festival etrebroadel Cannes e 1981 evit ar film Excalibur.\nPriz ar gwellañ filmaozer en NSFC Award evit Hope and Glory e 1987.\nLAFCA ar film gwellañ e 1987 evit Hope and Glory.\nGolden Globe Award evit Hope and Glory e 1988.\nPriz al leurennañ da geñver festival Cannes 1998 evit The General.\nPriz ar gwellañ filmaozer e London Critics Circle Award evit The General e 1999.\nAdtapet diwar « https://br.wikipedia.org/w/index.php?title=John_Boorman&oldid=1671026 »\nKemmoù diwezhañ degaset d'ar bajenn-mañ d'an 9 Du 2015, da 11:35.


Post labour Kazetenner / Kazetennerezh\nDeiziadoù CDD - erlerc'hiañ an ehan-labour\nLec’h Sant Nigouden pe en ur radio all\nImplijer Brudañ Ha Skignañ\nKefridi Bezañ e karg deus an abadenn doereioù « Keleier ar Vro » savet gant skipailhad kazetennerion Brudañ ha Skignañ, skignet war Radio Bro Gwened, Radio Kreiz Breizh, Arvorig FM, Radio Naoned ha Radio Kerne. Kinnig an abadenn, sevel ha frammiñ an atersadennoù. Labourat abred da vintin ha d’an dibenn-sizhun. Stummadur diabarzh ha diavaez. Post-labour staliet e Radio Kreiz Breizh e Sant Nigouden pe en ur radio all (Pondi, Landerne, Ploneis)\nDoare den Brezhoneg komzet ha skrivet (live C1). Bezañ aes gant an urzhiataer (heuliadenn Office, Audacity, Reaper...). Skiant-prenet e bed ar radio hag ar c’hazetenniñ degemeret mat. Deraouidi degemeret mat ivez. Bezañ emren ha labourat a-skipailhad. Gopr hervez emglev ar gazetennerion. Bout an aotre-bleniañ hag un oto. Kas ur CV hag ul lizher\nMont e darempred gant bhs.radiobreizh@gmail.com Erwan Blanchard : 06 76 62 66 36\nFichenn bet kemmet d’an 2020-03-13 16:42:48


Ar pezh a zo mat da c’hoût diwar an enezenn\nRummad kar : Vie quotidienne\nRummad : Infos touristiques\nKrouet d'an/ar 11 Ebrel 2009\nEmbannet d'an/ar 11 Ebrel 2009\nKlotadurioù : 150623\nE departamant Aodoù-an-Arvor en e bezh, n’eus nemet an enez Vriad a zo war un dro enez ha komun. Lod eo eus kanton Pempoull hag arondisamant Sant-Brieg.\nBez’ emañ er-maes da veg an Arkouest (komun Pleraneg), war-hed 2 gm (un tammig muioc’h evit ur miltir).\nKaset ha degaset e vez an dremenidi dre listri-treizh etre ar beg-se hag ar Porzh-Klos, porzh pennañ an enezenn.\nKaset e vez ar marc’hadourezhioù gant ur gobar, a ra ar mont-ha-dont etre Pempoull hag ar Porzh-Klos-se.\nEr gomun ez eus ur c’hantad a enezeier hag a enezigoù. An enezenn pennañ avat ez a div enezenn d’ober anezhi (hini ar C’hreistez hag hini an Hanternoz), bet staget an eil ouzh eben gant ur pont maen. Ur gorread a 580 devezh-arat a zo gant an enezenn pennañ-se (etre 620 ha 640 evit an enezeg en he fezh). Ober a ra, d’ar muiañ tout, 3,5 gm a hirder hag 1,5 c’hm a ledander.\nKomun adalek an 8 a viz C’hwevrer 1790, ez eo melestret an enezenn gant ur c’huzul-kêr 11 den ennañ. Lod eo eus Kevredigezh inizi ar C’huzh-heol ha gevellet eo gant komun Itterswiller (Goueled-Rhin).\nHervez niveradeg 2006, e sav ar boblañs da 438 annezer, en o mesk 169 war o micher. E-kerzh an hañv e kresk ar boblañs eus a-galz.\nBez’ ez eus war an enezenn 833 lojeis, en o mesk 195 ti-annez (23,4 %).\nGwarezet eo an enezenn e peb keñver, da skouer e anv “Lec’hioù ha monumantoù heverk naturel anat-kaer o ferzhioù arzel” (reñkadur pe enskrivadur). Evit ar wech kentañ avat, ez eo bet lakaet da dalvezout lezenn 1905, savet en-sell da wareziñ al lec’hiennoù, evit an enez Vriad. Lakaet eo bet ouzhpenn 50% eus tachenn an enezeg war roll an takadoù heverk.\nDont a ra an dour hag an tredan eus an douar bras dre gorzennoù hag orjalennoù dindan-vor. Tu ‘zo ivez da gaout ar rouedadoù pellgomz hezoug hag adsl war an enezenn en he fezh.\nMeur a servij publik a zo war an enezenn : ti-kêr, ti-post, skol gentañ.\nEvit ar yec’hed, a-hed ar bloaz, e vez soagnet an dud gant daou vedesin a labour a bep eil (asambles e-pad an hañv). Kavet e vez ivez un Ehpad (Annezadenn evit an dud kozh dindan dalc’h), stag ouzh ospital Pempoull.\nEvit ar surentez avat, ez eus war an enezenn ur greizenn a sikourioù prim, gant pomperien a youl vat. A-hed-all ez eus, war unan eus krec'hioù an enezenn, un dourellenn, war evezh eus ar sav-heol betek ar c’huzh-heol.\nDiazezet eo an ekonomiezh dreist-holl war an douristelezh, ar sevel-tier hag an artizanerezh. Bez’ ez eus ivez kalzig a dier-koñvers war an enezenn. (sellit ouzh lec’hienn ofis an douristelezh).\nEvit ar relijion ‘vat, emañ parrouz an enez Vriad dindan hini Pempoull. E dibenn bep sizhun, koulz lâret, e vez lidet un oferenn gant ur beleg o tont eus an douar bras.\nAmañ emaoc'h :Accueil --- Buhez pemdeziek --- Titouroù touristelek --- War an enezenn dre vras


(Adkaset eus Nevez-York)\nUnan eus brasañ kêrioù ar bed eo New York gant 8 336 697 a dud, hag e-kreiz ur vegalopolenn divent a 19 milion a dud dindan teir Stad (New York, New Jersey, ha Connecticut). Abaoe 1990 eo aet ar minorelezhioù d'ober al lodenn vrasañ eus kêriz. Ouzhpenn bezañ unan eus kêrioù brasañ ar bed ez eo ivez unan eus ar re bouezusañ. Eno emañ sez Aozadur ar Broadoù Unanet, hag ul lec'h ekonomikel hep e bar gant Wall Street hag an New York Stock Exchange.\nAdtapet diwar « https://br.wikipedia.org/w/index.php?title=New_York&oldid=1817337 »\nDernière modification le 24 Kzu 2018, à 13:13


C'hoarioù Olimpek an Henamzer — Wikipedia\nGwel eus stad kozh Olimpia\nRedadeg war-droad, añforenn panatenaek gant livour Kleofrades, war-dro 500 kent J.-K., mirdi Le Louvre (F 277)\nC'hoarioù Olimpek an Henamzer (henc'hresianeg τὰ Ὀλύμπια, ta Olympia; Ὀλυμπιακοὶ Ἀγῶνες (Katharevousa), Ολυμπιακοί Αγώνες (Dimotiki) Olympiakoi Agones) a oa un heuliad kentstrivadegoù atletek dalc'het en enor da Zeus gant kannaded eus keodedoù Henc'hres. Orin resis ar c'hoarioù olimpek zo displeget gant mojennoù hepken met ar rolloù a ziskouez e krogjont e 776 kent J-K. en Olimpia en Henc'hres. Lidet e voent betek 393 eus hon oadvezh ma voent diframmet gant an impalaer Teodosius Iañ e-doug ar c'houlzad renet da ober ur relijion-Stad eus ar Gristeniezh. Dalc'het e veze ar c'hoarioù bep pevar bloaz, pe olimpiadenn, evel ma teuas an unanenn amzer-mañ da vezañ anavet. Pa veze lidet ar c'hoarioù e veze un dreverzh olimpek evit ma c'hallfe an atleted beajiñ eus o c'heoded betek Olimpia e surentez. Ar prizioù roet d'an drec'herien a oa kurunoù delioù lore.\nDont a reas ar c'hoarioù olimpel da vezañ ur benveg politikel implijet gant ar c'heodedoù da ziskouez e oant galloudekoc'h evit o enebourien. Embannet e veze ar c'hevredadoù politikel eno gant ar bolitikourien, ha pa veze brezel e veze profet aberzhioù d'an doueed evit an trec'h. Ar c'hoarioù olimpek a oa a-bouez ivez abalamour ma veze dalc'het lidoù relijiel en o c'herzh. Kenstrivadegoù arz a veze ivez. Un delwenn vras eus Zeus, unan eus Seizh Marzh ar Bed a oa bet savet en Olimpia en enor d'an doue a oa lidet ar c'hoarioù en e enor. En em vodañ a rae ar gizellerien hag ar varzhed bep olimpiadenn da ziskouez o oberennoù arz.\nDisheñvel e oa ar c'hoarioù olimpek en Henamzer diouzh re bremañ. Nebeutoc'h a genstrivadegoù a oa, ha ne oa nemet an dud dieub hag a oa gresianegerien a c'halle kemer perzh (daoust ma oa meneget ur vaouez Bilistic'he da vezañ trec'het en ur genstrivadeg). Keit ha ma toujent d'an dezverkoù-se e c'halle atleted eus forzh peseurt bro pe keoded kemer perzh. Dalc'het e veze atav ar c'hoarioù en Olimpia kentoc'h evit cheñch lec'h evel ma'z eo hengoun ar c'hoarioù olimpek hiziv an deiz. Koulskoude e veze enoret ha priziet holl an atleted a oa aet ar maout gante evel er C'hoarioù olimpek a-vremañ. Brudet e veze ar c'hurioù o doa kaset da benn dre holl hag enrollet e vezent er bloazdanevelloù d'ar rummadoù da zont da vezañ gouest da dañva o ferzhioù mat.\n2 Ar sportoù\nAr roue Oenamos a oa bet skoet e-barzh ur redadeg gant Pelops. Pelops a lidas e drec'h en ur ober ar c'hoarioù Olimpek.\nE 776 a-raok Jezuz-Krist an hini e krogas ar C'hoarioù Olimpek. Arsav brezel a oa etre ar c'heodedoù evit ma c'hellfent dizaon mont da Olimpia da genstrivañ.\nMeur a sport a veze pleustret:\nbannañ ar bladenn ;\nbannañ ar pouez ;\nBremañ avat eo lies-mat ar sportoù a vez c'hoariet e-kerz ar c'hoarioù-se ur spered a beoc'h, ar mennad da chom a-sav gant ar brezel.\nC'hoarioù Olimpek modern\n↑ The Ancient Olympics. The Perseus Project. Tufts University. Kavet d'an 2010-02-12.\nAdtapet diwar « https://br.wikipedia.org/w/index.php?title=C%27hoarioù_Olimpek_an_Henamzer&oldid=1517801 »\nC'hoarioù olimpek en Henamzer\nKemmoù diwezhañ degaset d'ar bajenn-mañ d'an 20 Gou 2013, da 22:00.


Buhez ar Zent. pages 151, 152. Encyclopédie Marikavel.\npages 151, 152\nPevare devez warn-ugent a viz C'houevrer\nD'ar Yaou-Bask, daou-ugent devez goude ma oa savet skedus eus ar be, Hon Zalver Jezuz-Krist a bignas, diwar mene Olivez, en barr an nenv.\nKerkent ha ma kuzas er c'houmoul e zremm binniget, an Ebestel, herve oa digemennet d'eze, a ziskennas da Jeruzalem hag a 'n em zastumas er gambr-lid, da c'hortoz donedigez ar Spered-Glan. Bezan e oa Per ha Yan, Jakez hag Andre, Philip ha Thomas, Berthele ha Maze, Jakob, mab Kleophas, Simeon ha Judas, mab Jakob. Mari, Mamm Jezuz, a oa gante; an diskibien a oa ive; eur c'houec'h-ugent bennak a c'hallent bezan, Per en o fenn. Hag an dra-ze oa an Iliz, a dlee bodan holl boblou an douar en anaoudegez hag en karante Jezuz-Krist.\nHogen, en deiou-ze, Per a zavas hag a gomzas evel-hen : « Gwazed, ma breudeur, emezan, komzou ar Spered-Santel, kouezet eus genou ar roue David, a dle dont da wir diwar-benn Judas, rener ar re a grogas en Jezuz.\n» Judas a oa bet dibabet, evel pep-hini ac'hanomp, ha breman eo perc'hen ar park an eus prenet dre e dôl fall. En em grouget eo ennan; e gorf a freuzas dre an hanter hag e vouzellou a gouezas d'an douar.\n» Kement-se zo anavezet mat gant tud Jeruzalem, o deus roët d'ar park m'eo sebeliet ennan an-hano a Hacel-dama, da lavaret eo, Park ar Gwad.\n» Skrivet eo en levr ar Psalmou : "Ra chomo goullo e di, ha ra vezo roët e garg a eskob d'eun all. "\n» Red eo klask unan eus ar wazed-ze o deus heuilhet ac'hanomp, epad an holl amzer m'eo bet Jezuz o prezek er vro, adalek badeziant Yan, betek an de ma pignas en nenv, hag a vezo test ganimp eo zavet eus a varo da veo. »\nKinniget e oe daou, Joseph Barsabas, lezhanvet ar Just, ha Mathias. Hag en eur beden, e lavarjont: « Otrou, c'houi hag a anave kalon pep-hini, diskouezet piou eus an daou-man ho peus dibabet da vont er plas chomet goullo, dre fallagriez Judas. »\nTennet e oe etreze, hag ar sort a gouezas war Mathias, a oe, en doare-ze, laket etouez an unnek abostol-all.\nDa ze ar Pantekost, ar Spered-Santel a gargas Mathias eus e sklerijen hag eus e nerz, mes diês eo gouzout en petore bro ec'h eas an abostol neve d'embann ar C'hêlou mat.\nAr pez a ouveer hepken, hep mar ebet, eo e skuilhas e wad, dre garante evit e vestr, goude bezan roët d'ezan, epad meur a vla, e holl amzer, e holl nerz hag e holl ene.\nBaronius a lavar e oe, da gentan, hanter-flastret e gorf a doliou mein, e oe staget goude-ze ouz ar groaz hag erfin dibennet.\nRed eo kenderc'hel da vevan en gras Doue\nKaout c'hoant da vont d'ar baradoz, n'eo netra; an holl o deve ar c'hoant-se. En em lakat en penn an hent da vont d'ar baradoz, n'eo netra : an holl, de pe de, a ra eur gammed bennak. Kenderc'hel da vale war hent ar baradoz, eno eman an diêsan, ken bresk ha m'eo kalon an don, ha ken skanv ha m'eo e spered. Ha koulskoude eun dra red eo; anez, n'eus silvidigez ebet.\n« An neb a lak e zorn war lost an alar, eme Hon Zalver, hag a dro da zellet war e lerc'h, n'eo ket dîn da vont d'ar baradoz. »\nRed eo derc'hel, ha penôs, nemet o tôl evez hag o pedi ?\nI. — Red eo tol evez war gement benveg an eus roët Doue d'imp, evit e anaout, e garet hag e zerviji, abalamour ma c'hallomp gant ar benviou-ze, ober awechou labour fall.\nRed eo tol evez war hon spered : arabad hen lezel da redek aman hag a-hont ; arabad heu lezel dibreder.\nRed eo tol evez war hon c'halon. Mat eo he c'haout war an dorn, gant ma vezo an dorn-all warni. Arabad d'ar grouadurien kemer enni gwech ebet ar plas a enor; hennez zo da Zoue.\nDidalve eo klask tol evez war ar spered ha war ar galon, ma lezer gant au daoulagad frankiz da welet pep tra, gant an dis-kouarn, frankiz da glevet pep tra; gant an teod, frankiz da lavaret pep tra; gant an daouarn hag an treid, frankiz da vont en pep lec'h, da gemer pep tra ha d'ober pep tra.\nRed eo tol evez war ar vignoned fall a gaver war hent ar vue, «bleidi kri, eme Hon Zalver Jezuz-Krist, hag a deuio davedoc'h, gant eur c'hroc'hen danvad war o c'hein ».\nRed eo tol evez war an drouk-spered, tad ar gaou, ne glask nemet c'hoari troïou kamm d'an den, evit e jachan gantan d'an ifern.\nII. — Tol evez 'zo mat; tol evez 'zo red; tôl evez n'eo ket trawalc'h; red eo ive pedi. Heb ar beden pemdeziek, ne gendalc'her ket !\nAr beden a zo d'ar c'hristen ar pez m'eo e zioueskel d'al lapous. An dioueskel a zo, mar karet, eur bec'h d'al lapous. mes eur bec'h int hag a gar dougen, abalamour ma talvezont d'ezan da zevel dreist fank ha pri an douar, dreist drez ha spern ar mene, etrezek an heol a vale en oabl glas ha splann an nenv Evel ma kar al lapous e ziouaskel, e tleomp karet ar beden; hi ive a dalvezo d'hon ene da zevel ha da nijal dreist hudurnez hag ankeniou ar bed-man, betek trôn an Otrou Doue.


Stumm eus an 10 Mez 2017 da 12:22\n632 okted ouzhpennet , 3 bloaz zo\nStumm eus an 10 Mez 2017 da 12:12 (kemmañ)\nStumm eus an 10 Mez 2017 da 12:22 (kemmañ) (dizober)\nSantez '''[[Hilda Whitby]]''' (war-dro 614 - 680), a oa [[abadez]] en [[abati Hortlepool]] da gentañ, en [[abati Whitby]], en [[Northumbria]], goude. Brudet e oa he furnezh, ha dont a rae rouaned da c'houlenn ali diganti. Lakaet eo bet da santez gant an ilizoù katolik, reizhkredennek, hag anglikan.\nMeneget e voe hec'h anv e deiziadur Willibrord Utrecht, met anavezet eo dreist-holl gant oberenn [[Beda Venerabilis]], an ''[[Historia ecclesiastica gentis Anglorum]]'', e 731, ma ra anv eus ar Saozon o vont da gristenien. ▼\nGournizez e oa d'ar roue [[Edwin Northumbria]]. En abati Whitby ma oa abadez eo e vije bet bodadeg eskibien ▼\nGanet e oa '''Hilda''' pe Hild e lez Cerdic, roue [[Elmet]], ma oa repuet he zad Hereric, forbannet diouzh lez he goureontr, ar roue [[Edwin Northumbria]]. Kontammet e voe he zad. Goude e vevas gant he mamm Breguswith hah he c'hoar henañ Hereswith e lez Edwin. Badezet e voe d'an 12 a viz Ebrel 627 (da Sul Fask) e-l lec'h ma voe savet iliz-veur [[Evrog]], war un dro gant ar roue Edwin ha tud e lez, gant [[Paulin]], kentañ eskob Evrog, misioner deuet eus lez ar roue [[Æthelburg]], [[roue Kent]].\nUr pennadi goude e timezas Hereswith da [[Æthelric]], breur da [[Anna East-Anglia]].\n▲Gournizez e oa d'ar roue [[Edwin Northumbria]]. En abati Whitby ma oa abadez eo e vije bet bodadeg eskibien\n▲Meneget e voe hec'h anv e deiziadur Willibrord Utrecht, met anavezet eo dreist-holl gant oberenn [[Beda Venerabilis]], an ''[[Historia ecclesiastica gentis Anglorum]]'', e 731, ma ra anv eus ar Saozon o vont da gristenien.\nAdtapet diwar « https://br.wikipedia.org/wiki/Dibar:MobileDiff/1750991 »